Prochectata por l'arquitecto francés Pierre L'Enfant, en zaguerías d'o sieglo XVIII, estió a primera ciudat especialment creyata como centro de gubierno. A ciudat de Washington, situata en o Destrito de Columbia, a o canto d'o río Potomac, ye a capital d'una unión federal de 50 estatos. Quan Estatos Unitos declaró a suya independencia d'o Reino Unito, o 4 de chulio de 1776 (agora celebrato como fiesta nacional), existiban 13 estatos, cadagún soberán, cadagún deseyoso de controlar os suyos propios afers. Os estatos tractoron de conservar a suya soberanía y independencia aintro d'una confederación flesible, pero o suyo intento contrimostró estar ineficaz de tot. En 1789 adoptoron una nueva constitución que establiba una unión federal subordinata a un cerenyo gubierno central.